1Sanam mɛ Isireliba, Yakɔbun bibun bweseru ba yara Egibitin di, ma ba ka Egibitigibu tonda bèn barum ba ǹ nɔɔmɔ, 2Yuda ya kua Yinni Gusunɔn sãa yeru, ma Isireli ya kua win tem. 3Sanam mɛ nim wɔ̃ku ga bu wa, yera ga duka yakura, ma daa te ba mɔ̀ Yuudɛni ta biru wura. 4Guunu yɔ̃ɔkumɔ nge yãa kinɛnu, ma gungunu yɔ̃ɔkumɔ nge yãa binu. 5Mba n nun deema nim wɔ̃ku a ka duka mɔ̀. Mba n nun mɔ̀ Yuudɛni a ka biru wurɔ. 6Mba n bɛɛ mɔ̀ guunu i ka yɔ̃ɔkumɔ nge yãa kinɛnu. Mba n bɛɛ deema gungunu i ka yɔ̃ɔkumɔ nge yãa binu. 7Handuniagibu, i diirio Gusunɔ Yakɔbun Yinnin wuswaaɔ, 8wi, wi u ra kperu gɔsie yɛru, kpa u de kpee saara yu ko nim bweru.
bam_Latn